b'\n_START_ARTICLE_\nMa\xc4\x8dkovec\n_START_SECTION_\nPovijest\n_START_PARAGRAPH_\nNaselje Ma\xc4\x8dkovec smje\xc5\xa1teno sjeverno od \xc4\x8cakovca nastalo je kao i ve\xc4\x87ina naselja i trgovi\xc5\xa1ta u Me\xc4\x91imurju u 13. stolje\xc4\x87u, no prvi je pisani spomen Ma\xc4\x8dkovca 27. kolovoza 1376. godine. Naime, tog dana je Stjepan Lackovi\xc4\x87 II., sin Stjepana Lackovi\xc4\x87a I. osnovao samostan Svete Marije i Svih svetih zajedno sa suosniva\xc4\x8dima: Stjepanom kraljevskim konju\xc5\xa1nikom, Dionizijem, sinom biv\xc5\xa1eg erdeljskog vojvode Dionizija, Andrijom, sinom biv\xc5\xa1eg erdeljskog vojvode Nikole i Ladislavom, sinom Stjepana II. na mjestu zvanom Varhel koji je bio smje\xc5\xa1ten na njegovom posjedu._NEWLINE_Ma\xc4\x8dkovec, odnosno Mazkuch kako je tada bilo zapisano u slu\xc5\xbebenoj ispravi bio je na granici poklonjenog posjeda sa sjeverne strane. Nakon toga, 28. kolovoza 1467.godine kapetan \xc4\x8dakove\xc4\x8dke utvrde Friderik Lamberger iz pobo\xc5\xbenosti prema Gospi Mariji Pavlinima poklanja i sam posjed Ma\xc4\x8dkovec sa svim pripadaju\xc4\x87im prihodima.'